**POSEBNI IZVJEŠTAJI O IZVRŠENJU FINANCIJSKOG PLANA ZA 2023. GODINU INSTITUTA ZA FIZIKU**

1. **Izvještaj o zaduživanju na domaćem i stranom tržištu novca i kapitala**

Institut za fiziku nije imao zaduživanja na domaćem i stranom tržištu novca i kapitala u razdoblju 01.01.2023.-31.12.2023. godine.

1. **Izvještaj o korištenju sredstava fondova Europske unije**

Institut za fiziku u 2023. godini provodio je više projekata financiranih/sufinanciranih sredstvima iz fondova Europske unije, a sukladno tablici u nastavku:

|  |  |  |  |  |
| --- | --- | --- | --- | --- |
| EU FOND | Naziv projekta | Datum početka provedbe projekta | Datum završetka provedbe projekta | Uloga na projektu (korisnik/partner) |
| OP Konkurentnost i kohezija 2013-2020 | Centar za napredne laserske tehnike (CALT) | 01.08.2017. | 30.12.2023. | Korisnik |
| OP Konkurentnost i kohezija 2013-2020 | Prilagodba povrtnih kultura novim agrometeorološkim uvjetima u Slavoniji (AVACS) | 06.01.2020. | 06.01.2023. | Partner |
| OP Konkurentnost i kohezija 2013-2020 | Potpora vrhunskim istraživanjima Centra izvrsnosti za napredne materijale i senzore | 01.11.2017. | 30.11.2023. | Partner |
| Nacionalni plan oporavka i otpornosti (NPOO 2021.-2026.) – sufinanciranje projekta 50% | Hrvatska kvantna komunikacijska infrastruktura – CroQCI | 01.01.2023. | 30.06.2025. | Partner |
| Nacionalni plan oporavka i otpornosti (NPOO 2021.-2026.) – sufinanciranje projekta 50% | AI and Gaming EDIH | 01.12.2022. | 30.03.2026. | Partner |
| OP „Učinkoviti ljudski potencijali 2014.-2020.“ | Sinteza naprednih nanočestica i primjene u fotokatalizi i tekstilnim materijalima (NanoCaTex) | 01.10.2019. | 31.05.2023. | Korisnik |

Ukupno ugovorena sredstva za CALT projekt su skladno ugovoru o dodjeli bespovratnih sredstava u iznosu od [16.098.986,31](callto:16.098.986,31) eur. Ukupni prihodi iz izvora 563 Europski fond za regionalni razvoj za projekt Calt do 31.12.2023. iznose 11.267.402,18 eura. Ostatak ugovorenih sredstava očekuje se tijekom 2024. godine nakon predaje završnog izvješća.

Tijekom 2023. godine nabavljala se oprema i namještaj za opremanje znanstvenih laboratorija i mehaničke radionice te računalne opreme u vrijednosti 1.874.414,99 eur, zatim za službena putovanja, nabavu materijala i dijelova za tekuće i investicijsko održavanje u iznosu od 672.984,20 eur te intelektualne usluge u iznosu od 22.471,88 eur. Intelektualne usluge obuhvaćale su usluge dizajna i tiska promotivnih materijala te reviziju projekta.

Institut za fiziku u 2023. godini nije imao troškova za projekt AVACS korisnika Sveučilišta u Slavonskom Brodu obzirom je provedba projekta završena 06.01.2023. godine. Tokom 2023. uplaćena su sredstva za nadoknadu plaćenih prihvatljivih troškova koji su nastali u 2022. godini u ukupnom iznosu od 1.099,67 eura.

Korisnik bespovratnih sredstava za projekt Potpora vrhunskim istraživanjima Centra izvrsnosti za napredne materijale i senzore je Institut Ruđer Bošković, a Institut za fiziku je partner na projektu. Projekt je završio s provedbom 30.11.2023. godine. Ukupno ugovorena sredstva za projekt su u iznosu 5.042.187,15 eur od kojih Institut za fiziku ima udio od oko 1.300.000,00 EUR. Ukupni prijenos sredstva od strane korisnika Instituta Ruđer Bošković do 31.12.2023. je u iznosu od 619.256,65 eura. Preostala sredstva bit će isplaćena u 2024. godini temeljem odobrenja završnog izvješća. Troškovi u 2023. godini odnosili su se na službena putovanja u iznosu od 9.753,96 eura, stručno usavršavanje zaposlenika u iznosu od 2.110,80 eura, nabavljao se potrošni materijal u iznosu od 8.953,37 eura, zatim materijal i dijelovi za tekuće i investicijsko održavanje u iznosu od 18.439,27 eura, usluge tekućeg i investicijskog održavanja u iznosu od 76.625,00 eura. Ove usluge su se odnosile na popravak mikroskopa. Rashodi za prijavu patenta iznosili su 8.091,00 eur, ostale usluge iznosile su 4.739,33 eura te naknade osobama izvan radnog odnosa u iznosu od 2.080,66 eura. Naknade se odnose na pokriće službenih putovanja vanjskih suradnika. U 2023. godini nabavljali su se instrumenti, uređaji i strojevi u iznosu od 4.469,41 eura koji se odnosi na nabavku sustava za prikupljanje i analizu podataka.

Korisnik bespovratnih sredstava za projekt Hrvatska kvantna komunikacijska infrastruktura – CroQCI je Hrvatska akademska i istraživačka mreža (CARNET), a partnere na projektu čine:

* Hrvatska akademska i istraživačka mreža (CARNET),
* Institut Ruđer Bošković (IRB),
* Sveučilište u Zagrebu Fakultet elektrotehnike i računarstva (FER),
* Sveučilište u Zagrebu Fakultet prometnih znanosti (FPZ),
* Institut za fiziku (IFZ),
* Odašiljači i veze d.o.o (OIV),
* Sveučilišni računski centar (SRCE),
* Pomorski centar za elektroniku d.o.o. (PCE) i
* Ured Vijeća za nacionalnu sigurnost (UVNS).

Ukupna vrijednost projekta je u iznosu od 9.999.334,04 EUR, od čega se 50% sufinancira iz Programa Digitalna Europa pri Europskoj komisiji, a sufinanciranje u iznosu od 50% je iz Nacionalnog plana opravka i otpornosti (NPOO 2021-2026). Ugovorena sredstva za Institut za fiziku financirana iz NPOO-a su u iznosu od 272.798,10 eur.

Prihod ostvaren iz sredstava NPOO-a u 2023. godini je u iznosu od 177.318,77 eur. Ukupni troškovi projekta u 2023. su u iznosu od 86.250,44 eura, troškovi plaća i materijalnih prava u iznosu 11.130,17 eura, troškovi nabave materijala i dijelova za tekuće i investicijsko održavanje u iznosu od 34.263,96 eura, usluge tekućeg i investicijskog održavanja u iznosu od 31.322,50 eura.

Korisnik bespovratnih sredstava za projekt AI and Gaming EDIH je Regionalni koordinator Sisačko-moslavačke županije, a partneri na projektu su:

* Razvojna agencija Sisačko-moslavačke Županije SI-MO-RA d.o.o.
* Sveučilište u Zagrebu, Fakultet organizacije i informatike
* Institut za fiziku
* Veleučilište PAR
* Hashnet d.o.o.
* Fast Lane, svetovanje in izobrazevanje d.o.o
* Lipička razvojna i turistička agencija Lira d.o.o. (AICL) – Centar umjetne inteligencije

Ukupna vrijednost projekta je u iznosu 2.370.768,98 EUR, od čega se 50% sufinancira iz Programa Digitalna Europa pri Europskoj komisiji, a sufinanciranje u iznosu od 50% je iz Nacionalnog plana opravka i otpornosti (NPOO 2021-2026). Ugovorena sredstva za Institut za fiziku financirana iz NPOO-a su u iznosu od 138.709.98 eur.

Prihod ostvaren iz sredstava NPOO-a u 2023. godini je u iznosu od 90.161,49 eur. Ukupni troškovi projekta u 2023. su u iznosu od 24.202,20 eura. Od toga troškovi na plaće i ostala materijalna prava zaposlenika iznose 15.227,32 eura, rashodi za službena putovanja iznose 456,87 eure te rashodi za materijal i dijelove za tekuće i investicijsko održavanje iznose 8.517,45 eura.

Projekt Sinteza naprednih nanočestica i primjene u fotokatalizi i tekstilnim materijalima (NanoCaTex) financiran je iz programa Hrvatske zaklade za znanost pod nazivom Program suradnje s hrvatskim znanstvenicima u dijaspori ¨ZNANSTVENA SURADNJA˝, financiran iz Europskog socijalnog fonda u okviru Operativnog programa „Učinkoviti ljudski potencijali 2014.-2020.“. Razdoblje prihvatljivosti izdataka na projektu bilo je do 31.10.2022. stoga u 2023. godini nije bilo troškova na projektu, a u 2023. godini ostvareni su ukupni prihodi u iznosu 70.749,84 eura za nadoknadu plaćenih prihvatljivih troškova koji su nastali u 2022. godini.

Dodatno, Institut za fiziku je 15.12.2022. završio s provedbom projekta Kriogeni centar Instituta za fiziku (KaCIF). Ugovorena bespovratna sredstva sukladno ugovoru o dodjeli bespovratnih sredstava iznosila su [5.250.333,76](callto:5.250.333,76) eur. Ukupni prihodi iz izvora 563 za projekt KaCIF do 31.12.2023. iznose 4.540.711,84 eura. Tijekom 2023. godine jedini trošak ovog projekta bilo je trošak revizije projekta u iznosu 4.980,78 eura.

Također, Institut za fiziku je 31.10.2022. godini završio provedbu projekta Dovođenje Instituta za fiziku u stanje prije potresa 22. ožujka 2020.Ukupno ugovorena sredstva financirana iz Fonda solidarnosti Europske unije su sukladno ugovoru o dodjeli bespovratnih sredstava u iznosu od 978.250,05 eur. Ukupni prihodi iz izvora 576 Fond solidarnosti EU do 31.12.2023. iznose 862.766,84 eura. Tijekom 2023. godine uplaćena su sredstva u iznosu od 17.988,62 eura a odnosila su se na pokriće troškova nastalih u 2022. godini temeljem završnog izvješća.

Na kraju proračunske godine nije postojala obveza za primljene predujmove. Za sredstva iz fondova Europske unije.

1. **Izvještaj o danim zajmovima i potraživanja po danim zajmovima**

Institut za fiziku nije imao dane zajmove niti potraživanja za dane zajmove u razdoblju od 01.01.2023.-31.12.2023. godine.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.**

Ukupne obveze na dan 31.12.2023. godine iznose 383.926,73 eur. Dospjelih obveza nema.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 31.12.2023. |
| Ukupne obveze | 1.456.473,04 eur | 383.926,73 eur |
| Dospjele obveze | 0 | 0 |

Potencijalne obveze po osnovi sudskih sporova na dan 31.12.2023. godine ukupno iznose 27.799,03 eur. Od toga sudski sporovi za utužene osnovice plaća 2016.-2017. godine iznose 24.278,92 eur. Ukupno je preostalo 12 sudskih tužbi od kojih su za 2 pokrenute ovrhe tijekom prosinca 2023.

Preostalih 3.520,11 eur se odnosi na sudski spor Arijana Jobst zbog neisporučene robe.